Xosrov Abdullayev

Xosrov Abdulla oğlu Abdullayev () — Azərbaycan sirk artisti, jonqlyor, illüziyaçı, Azərbaycan SSR xalq artisti (1977).

Həyatı
Xosrov Abdulla oğlu Abdullayev 29 yanvar 1926-cı ildə Şamaxıda anadan olub. Moskvadakı Dövlət Sirk Sənəti Məktəbini bitirib (1942). Azərbaycan SSR xalq artisti (1977) idi.

Xosrov Abdullayev 31 mart 1980-ci ildə Novosibirskdə vəfat edib. Moskvada dəfn edilmişdir.

 Yaradıcılığı 
Görkəmli sovet jonqlyorlarından olan Abdullayev 30 ildən artıq bu janrda fəaliyyət göstərmişdir. Abdullayevin jonqlyor sənəti virtuozluğu, orijinallığı, milli özünəməxsusluğu və ekssentrik elementləri ilə fərqlənirdi. Abdullayev həmçinin kloun və illüzionist kimi də tanınmış (Karandaş və E. Kionun proqramlarında), 1976-cı ildə ilk dəfə «İllüziya revüsü» attraksionu ilə müstəqil çıxış etmişdir. Dünyanın 48 ölkəsində qastrolda olmuşdur. «Uşaqlığın son gecəsi», «Cəsurlar meydanı», «Sirk meydançası» və s. filmlərdə çəkilmişdir. Abdullayev haqqında «Sirk mənim həyatımdır» sənədli filmi yaradılmışdır.

 Filmoqrafiya 
 Uşaqlığın son gecəsi (film, 1968)
 O qızı tapın (film, 1970)
 Xosrov və Lida Abdullayevlər (film, 1974)
 Sirk mənim həyatımdır (film, 1978) 

 İstinadlar 

Kateqoriya:Azərbaycan aktyorları
Kateqoriya:Şamaxıda doğulanlar
Kateqoriya:Rusiyada vəfat edənlər
Kateqoriya:Sirk artistləri
Kateqoriya:Azərbaycan illüzionistləri
Kateqoriya:Janqlyorlar
Kateqoriya:SSRİ aktyorları
Kateqoriya:XX əsr aktyorları